**Kwenzekani uma ngingavumelani?**

**Izilungiso**

Uma ubona ukuthi wenze iphutha, inqubo yokuCela Izilungiso ikunika ithuba lokulungisa ifomu/ukudalula obulithumelile ngesikhathi esithile seNtela yeNgenisomali, iNtelantengiso (VAT) noma Pay-As-You-Earn (PAYE) inqobo uma kungazange kuqinisekiswe noma kwenziwe ucwaningomabhuku ngesikhathi esifanayo. Bheka ulwazi olwengeziwe ngendlela yokuthumela  [Request for Correction (RFC).](https://www.sars.gov.za/individuals/what-if-i-do-not-agree/request-for-corrections/)

**Isicelo sokuSulwa kwezinhlawulo nenzalo**

Izinhlawulo zokusingathwa kokungathobeli zakhiwa inani elingaguquki lezinhlawulo kanye namaphesenti ngokwezinhlawulo.  Kwesinye isikhathi izinhlawulo ezithile ngokungathobeli kanye/noma nenzalo kungakwazi ukuthi kusulwe konke nma ingxenye yakho.  Ukuze ucele ukusulelwa isikweletu noma ukuba uhlehliselwe izinhlawulo zokungathobeli, izinhlawulo zokusingatha kanye/noma inzalo kumele kulokhu kokuqala ucele ukusulelwa kanti ngake ukwazi ukufaka isiphikiso kuleyo nhlawulo. Ngolwazi olwengeziwe ngeSicelo sokwesulelwa isikweletu sezinhlawulo zokusingathwa kokungathobeli, cofa lapha.

**Isicelo sezizathu**

Lapho umkhokhintela enganelisekile ngokuhlolwa, umkhokhintela ngaphambi kokufala isiphikiso, angacela uSARS umhlinzeke ngezizathu zokuhlolwa ukuze umkhokhintela ezokwazi ukwenza isiphikiso. Ngolwazi olwengeziwe bheka ikhasi elithi [Request for Reasons](https://www.sars.gov.za/individuals/what-if-i-do-not-agree/request-for-reasons/).

**Izikhalazo**

Umkhokhintela onesikhalazo ngokuhlola noma ngesinqumo angafaka isikhalazo ngalokho.  Ukufaka isikhalazo ngomphumela wokuhlola noma ngesinumo, kumele kulandelwe inqubo ethile ezinsukwini ezingama-30 zokusebenza kusukela ngosuku lokuhlola.

1. Ungaphikisa:

Kumele uthumele isiphikiso sakho ngefomu elibekiwe usebenzise i-eFiling noma uye ehhovisi elisegatsheni.  (Khumbula ukubeka usuku.)  Bheka ulwazi olwengeziwe nokuthi yiliphi ifomu ongalisebenzisa ngokuthi iyiphi indlela yokuthumela isiphikiso.

2. Uma ungavumelani nomphumela wesiphikiso, ungadlulisa icala.

Njengomkhokhintela unelungelo lokufaka isicelo sokudluliswa kwecala uma ungavunyelwanga nhlobo noma ingxenye ukuba uphikise. Isicelo sokudluliswa kwecala kumele sifakwe ezinsukwini ezingama-30 zokusebenza ukusukela ngosuku owanqatshelwa ngalo ngokugcwele noma ingxenye yesicelo sakho sokuPhikisa. Bheka ulwazi olwengeziwe ngokuthi yiliphi ifomu ongalisebenzisa nokuthi iyiphi indlela yokuthumela isicelo sokudlulisa icala.

**Yiliphi ifomu okumele ngilisebenzise?**

| **Uhlobo lwentela** | **Isicelo sokuSulwa kwesiKweletu (RFR)** | **Isaziso sokuPhikisa (NOO) (kubandakanya nesicelo sokuthumela emva kwesikhathi)** | **Isicelo sokudlulisa icala (NOA) (kubandakanya isicelo sokuthumela emva kwesikhathi)** | **Isicelo sezizathu (RFRE)** | **ADR1** | **ADR2** | **Incwadi ebhalwe ngesandla** |
| --- | --- | --- | --- | --- | --- | --- | --- |
| **Intela Yengeniso yomuntu****(Izinhlawulo zokukhokha sekudlule isikhathi kanye nezinhlawulo zentela yesikhashana kanye nezinhlawulo zokusingathwa kokungathobeli)** | **√** | **√** | **√** | **√Uma i-RFR ingamukelwanga** | **×** | **×** | **×** |
| Intela Yengeniso yomuntu(Intela ehloliwe kanye nenhlawulo yentela eyengeziwe/okudalulwe engaphansi kwelindelekile, inzalo nenhlawulo yokukhokha imali engaphansi kwefanele kuntela yesikhashana, njll) | **×** | **√** | **√** | **√** | **×** | **×** | **×** |
| Intelangeniso Yezinkampani(Intela ehloliwe kanye nenhlawulo yentela eyengeziwe/okudalulwe engaphansi kwelindelekile kanye nenzalo ye-89 Quat) | **×** | **√** | **√** | **√** | **×** | **×** | **×** |
| Intelangeniso Yezinkampani(Izinhlawulo zokukhokha sekudlule isikhathi kanye nezinhlawulo zentela yesikhashana kanye nezinhlawulo zokusingathwa kokungathobeli) | **√** | **√** | **√** | **√** | **×** | **×** | **×** |
| Iqomangcebo | **×** | **×** | **×** | **×** | **√** | **√** | **×** |
| Intelantengo (i- VAT ehloliwe)(Inhlawulo yokukhokha emva kwesikhathi) | **√** | **√** | **√** | **√Uma i-RFR inqatshiwe enhlawulweni yokukhokha emva kwesikhathi** | **×** | **×** | **×** |
| Intelantengo (VAT)(Inzalo kanye nezinhlawulo zokukhokha emva kwesikhathi)  | **√** | **×** | **×** | **×** | **×** | **×** | **×** |
| PAYE | **√** | **√Uma i-RFR inqatshiwe enhlawulweni yokukhokha emva kwesikhathi** | **√** | **√** | **×** | **×** | **×** |
| PAYE (Inzalo ekukhokheni emva kwesikhathi) | **√** | **×** | **×** | **×** | **×** | **×** | **×** |
| PAYE (Ukuhlolwa, izinhlawulo kanye nenzalo, njll.) | **×** | **√** | **√** | **×** | **×** | **×** | **×** |
| Zonke ezinye izintela ezingekho ohlwini olungenhla (isib. STC ngaphambi komhla lu-1 kuMbasa 2011, Intelamnikelo, Intela Yezabelo, njll.) | **×** | **×** | **×** | **×** | **√** | **√** | **×** |